title: أوپيك
text: أوپيك (بلينݣليزية: OPEC - تاتعني لمنضمة د لبلدان اللي كاتصدّر لپطرول)، هي منضمة عالمية تاتجمع بلدان اللي تيعوّل لإقتصاد ديالها بزاف على لپطرول. تأسسات هاد لمنضمة نهار 14 شتنبر 1960 ف بغداد و كانو فيها خمسة د لبدان (لعراق، إيران، لكويت، السعودية و ڤينيزويلا). ف 1965، رحلات لمنضمة، و ولأّ لمقر ديالها ف ڤيينا، واخا لوطريش ماشي دولة عضو فيها. لمنضمة فيها دابا 13 د لأعضاء، و لمجموع ديال لإنتاج ديالهم د لپطرول تيوصل لتقريبا 44% من لإنتاج د لعالم، و هو اللي تيخلي لأوپيك تكون منضمة مهمة، حيت تقدر تبدّل التمن د ليصونص ف لعالم ف أي وقت.